Nadine Labaki

Nadine Labaki (; Baabdat, 1974ko otsailaren 18a) libanoar aktore eta zinema-zuzendaria da.

Aktore lanetan hasi zen eta 2007an zuzendu zuen aurreneko filmea, Caramel, Cannesko Zinemaldian aurkeztu zena. 2018ko Capharnaüm filma Oscar sarietarako izendatua izan zen, hori lortzen duen lehenengo emakumezko zuzendari arabiarra izan zen Nadine Labaki.

 Biografia 
 Gaztaroa eta hastapenak 
Labaki Libano Mendiko eskualdean jaio zen maronita familia batean. Gaztaroan Libanoko Gerra Zibila ezagutu zuen 1991an amaitu zenean 17 urte baitzituen. Osaba hakawatia zuen, ipuin kontalaria, eta aitonak antzoki txiki bat zuen eta han zaletu zen Labaki zinemarekin. Libanoko Studio El Fan talent showean abiatu zuen aktore ibilbidea eta Beiruteko Saint Joseph Unibertsitatean ikus-entzunezko ikasketak egin zituen. Graduatzeko 11 Rue Pasteur film laburra zuzendu zuen 1997an eta Parisko Arabiar Munduko Institutuak antolatzen zuen Zinema arabiarreko biurtekoan film labur onenaren saria eskuratu zuen.

1998an Parisen ezarri zen Caroline Labaki ahizparekin, hura ekoizlea, eta Ekialde Hurbileko abeslarien bideoklipak eta iragarkiak egin zituen, eta hainbat sari eskuratu zituen. 2003rako ezaguna zen arabiar komunikabidetan eta Nancy Ajram abeslari libanoarraren bideoklipak zuzendu zituen. Bideotako batek polemika sortu zuen, "Akhasmak ah" ("Bai, borrokatuko dut zure aurka") bideoklipak, dantza sexualki iradokitzaileak agertzen zirelako.

 Zuzendari lanetan 
2005ean Cannesko Zinemaldian izan zen sei hilabetez eta Caramel filmea idatzi zuen bitartean. 2007an atera zen, Labaki zuzendari eta protagonista zela. Cannesen egin zuen estrenoa eta mundu mailan hainbat sari jaso zituen.

2011n Et maintenant, on va où ? zuzendu zuen. Ekialde Hurbileko herrixka batean gerra garaian musulmanak eta kristauak daude, eta alde bietako emakumezkoak ahalegintzen dira gizonezkoak borrokan hasi ez daitezen. Torontoko Zinemaldian film irabazlea izan zen eta Donostiako Zinemaldian film europar onenaren saria jaso zuen, besteak beste.

Nadine Labakiren film arrakastatsuena Capharnaüm () izan zen. Oscar Sarietarako izendatua izan baitzen Nazioarteko film onenaren atalean. Filmerako musika Khaled Mouzanar senarrak konposatu zuen.

 Aktore lanetan 
Laburmetraietan agertzen hasi zen eta 2006an Bosta komedian aritu zen. Aktore lan garrantzitsuenak berak zuzenduriko filmetan egin ditu.

 Filmografia 
 Zuzendari lanetan 
 Caramel edo Sukkar Banat (2007)
 Et maintenant, on va où ? (2011)
 Rio, I Love You (2014)
 Capharnaüm (2018)
 Homemade (2020) - 18 zuzendarietako bat

 Aktore lanetan 
 Urtea Filma Pertsonaia Zuzendaria Oharrak 2003  Ramad    Joanna Hadjithomas eta Khalil Joreige  Laburmetraia 2003  The Seventh Dog    Zeina Durra  Laburmetraia 2003  Non métrage Libanais  Nina  Wissam Smayra  Laburmetraia 2005  Bosta  Alia   Philippe Aractingi   2007  Caramel  Layale  Nadine Labaki  aktorea eta zuzendaria 2010  Stray Bullet   Noha  Georges Hachem   2010  The Father And The Foreigner     Ricky Tognazzi   2011  Et maintenant, on va où ?  Amale  Nadine Labaki  aktorea eta zuzendaria 2013  Rock The Casbah  Miriam  Laïla Marrakchi   2014  Mea Culpa  Alice  Fred Cavayé   2014  Rio, I Love You  Bere burua  Nadine Labaki  aktorea eta zuzendaria 2014  La Rançon de la gloire  Noor Bricha  Xavier Beauvois   2015  The Idol    Hany Abu-Assad   2018  Capharnaüm  Nadine  Nadine Labaki  aktorea eta zuzendaria 2019  1982  Yasmine  Oualid Mouaness   2021  Costa Brava, Lebanon  Soraya  Mounia Akl   2022  Perfect Strangers  May  Wissam Smayra  

 Erreferentziak 

 Kanpo estekak 
 Nadine Labakiren webgune ofiziala
 Aktorearen IMDBko fitxa irakurgai 

Kategoria:Libanoko zinema zuzendariak
Kategoria:Libanoko aktoreak
Kategoria:Emakume aktoreak
Kategoria:Libanoko kristauak